Official Journal L 236 , 23/09/2003 P. 0794 - 0795



3. IASCACH 1. 31994 R 1626: Rialachán (CE) Uimh. 1626/94 ón gComhairle an 27 Meitheamh 1994 ag leagan síos bearta teicniúla áirithe chun acmhainní iascaigh a chaomhnú sa Mheánmhuir (IO L 171, 6.7.1994, lch. 1), mar atá arna leasú le: - 31996 R 1075: Rialachán (CE) Uimh. 1075/96 ón gComhairle an 10.6.1996 (IO L 142, 15.6.1996, lch. 1), - 31998 R 0782: Rialachán (CE) Uimh. 782/98 ón gComhairle an 7.4.1998 (IO L 113, 15.4.1998, lch. 6), - 31999 R 1448: Rialachán (CE) Uimh. 1448/1999 ón gComhairle an 24.6.1999 (IO L 167, 2.7.1999, lch. 7), - 32000 R 0812: Rialachán (CE) Uimh. 812/2000 ón gComhairle an 17.4.2000 (IO L 100, 20.4.2000, lch. 3), - 32000 R 2550: Rialachán (CE) Uimh. 2550/2000 ón gComhairle an 17.11.2000 (IO L 292, 21.11.2000, lch. 7), - 32001 R 0973: Rialachán (CE) Uimh. 973/2001 ón gComhairle an 14.5.2001 (IO L 137, 19.5.2001, lch. 1). Leasóidh an Chomhairle Rialachán (CE) Uimh. 1626/94 roimh dháta aontachais Mhálta d'fhonn na bearta caomhnaithe riachtanacha a bhaineann le Málta a ghlacadh i gcomhréir leis na treoirlínte seo a leanas: - ba chóir iascaireacht sa chrios bainistíochta 25 míle a theorannú go hiascaireacht chósta ar an mionchóir, ní a chiallaíonn soithí iascaireachta ar lú a bhfad foriomlán nach ná 12 méadar agus nach n-úsáideann fearais arna dtarraingt le cumhacht an innill, amach ó na heisceachtaí atá leagtha amach thíos. Ní rachaidh an iarracht iomlán arna déanamh ag soithí faoi bhun 12 méadar thar an leibhéal a bhí ann le blianta beaga anuas; - ar a shon sin, ní údarófar do thrálaeir nach mó a bhfad foriomlán ná 24 méadar iascaireacht sa chrios bainistíochta 25 míle laistigh de cheantair intrálaeireachta áirithe. Ní rachaidh cumas foriomlán iascaireachta trálaer, arna thomhas i dtéarmaí inneallchumhachta (kW), thar an inneallchumhacht a taifeadadh sna blianta 2001-2001 i gceantar an chreasa bhainistíochta 25 míle agus ní rachaidh inneallchumhacht gach trálaeir leithligh atá ag iascaireacht in uiscí nach doimhne ná 200 méadar thar 185 kW (250 EC). Féadfar na teorainneacha sin a choigeartú de réir fianaise eolaíochta cáilithe nua arna moladh ag na comhlachtaí ábhartha eolaíochta; - beidh uasteorainn 130 ar líon na soithí a fhéadann páirt a ghlacadh in iascach an lampuki (Coryphaena hippurus - dorád). FCE (feisteas comhiomlánaithe éisc) a chionroinnt agus a leagan síos sa séasúr iascaireachta a leanann de ghnáth ó Lúnasa go Nollaig, beidh sé ar oscailt d'iascairí uile an Chomhphobail ar bhonn neamhidirdhealaitheach, ach amháin nach dtosóidh sé ach lasmuigh de 12 míle i gcás iascairí nach Máltaigh iad; - áireofar ar liosta gach soitheach ar mó a fhad foriomlán ná 12 méadar atá údaraithe iascaireacht sa chrios bainistíochta 25 míle agus a chuimsíonn trálaeir ghrinnill, soithí a bhíonn ag iascaireacht le péaslíonta saighne "lampara", soithí a bhíonn ag iascaireacht lampuki le FCE agus soithí a bhíonn ag iascaireacht tuinníní agus speiceas forimirceach le mórlíonta peiligeacha saighne sparán agus le fadlínte tionsclaíocha. Ní foláir d'aon mhéadú a d'fhéadfadh teacht ar an iarracht iascaireachta caomhnú inbhuanaithe an chreasa a áirithiú. Na rialacha mionsonraithe chun an liosta thuasluaite a bhunú do chóras faireacháin don iarracht iascaireachta agus, más gá, d'iascach lampuki sa chrios bainistíochta 25 míle, glacfar iad i gcomhréir leis an nós imeachta atá leagtha síos in Airteagal 18 de Rialachán (CEE) 3760/92 [1] ag bunú córas Comhphobail le haghaidh iascaigh agus dobharshaothraithe. Cinnfear modhanna éifeachtacha faireacháin i gcomhréir leis an acquis. Déanfar na coinníollacha don bhainistíocht ar an iarracht iascaireachta seo a athmheasúnú ar bhonn fianaise eolaíochta cáilithe nua arna moladh ag na comhlachtaí eolaíochta ábhartha, tráth aontachais Mhálta, d'fhonn a n-éifeachtaí ar chaomhnú stoc a mheasúnú. Tráth aontachais Mhálta, déileálfar ar leibhéal Comhphobail le fadhb na neamhréireachtaí a d'fhéadfadh a bheith ann idir fearais éagsúla iascaireachta agus na bearta a d'fhéadfadh iad a laghdú. Ar cothrom le Rialachán (CE) Uimh. 1239/98 [2] ag leasú Rialachán (CE) Uimh. 894/97 ag leagan síos bearta teicniúla áirithe chun acmhainní iascaigh a chaomhnú, toirmiscfear sruthlíonta a úsáid sa chrios bainistíochta 25 míle. Beidh na bearta caomhnaithe seo neamh-idirdhealaitheach agus cuirfear i bhfeidhm iad sa chrios bainistíochta 25 míle ina iomláine. Tá an réiteach thuas gan dochar d'éabhlóid an dlí thánaistigh sa réimse seo. 2. 31998 R 0088: Rialachán (CE) Uimh. 88/98 ón gComhairle an 18 Nollaig 1997 ag leagan síos bearta teicniúla áirithe chun acmhainní iascaigh a chaomhnú in uiscí Mhuir Bhailt, na gCriosanna agus an Chaolais (IO L 9, 15.1.1998, lch. 1), mar atá arna leasú le: - 31998 R 1520: Rialachán (CE) Uimh. 1520/98 ón gComhairle an 13.7.1998 (IO L 201, 17.7.1998, lch. 1). Leasóidh an Chomhairle Rialachán (CE) Uimh. 88/98 roimh dháta an aontachais d'fhonn na bearta caomhnaithe is gá a ghlacadh i gcomhréir leis na treoirlínte seo a leanas: - ní foláir d'inneallchumhacht na mbád atá údaraithe iascaireacht i Murascaill Ríge gan dul thar 221 kW; - áireofar na báid atá údaraithe iascaireacht i Murascaill Ríge ar liosta; bunófar an liosta d'fhonn a áirithiú nach rachaidh an cumas foriomlán iascaireachta, arna thomhas i dtéarmaí inneallchumhachta (kW), thar an inneallchumhacht a taifeadadh sna blianta 2000-2001 i Murascaill Ríge. Déanfar na rialacha mionsonraithe chun an liosta agus córas faireacháin don iarracht iascaireachta a bhunú le haghaidh Mhurascaill Ríge a ghlacadh i gcomhréir leis an nós imeachta atá leagtha síos in Airteagal 18 de Rialachán (CEE) Uimh. 3760/92 [3] ag bunú córas Comhphobail don iascach agus don dobharshaothrú. Beidh na bearta teicniúla caomhnaithe seo neamh-idirdhealaitheach agus cuirfear i bhfeidhm iad i Murascaill Ríge ina hiomláine. Tá an réiteach thuas gan dochar d'éabhlóid an dlí thánaistigh sa réimse seo. [1] IO L 389, 31.12.1992, lch. 1. [2] IO L 171, 17.6.1998, lch. 1. [3] IO L 389, 31.12.1992, lch. 1. --------------------------------------------------